देवनद दामोदर के उद्गम स्थल लोहरदगा जिले के कुडू प्रखंड अंतर्गत सलगी पंचायत में गुरुवार को राज्यपाल द्रौपदी मुर्मू पहुंची। इसके साथ ही दामोदर महोत्सव का आगाज हो गया। इससे पूर्व सलगी उत्क्रमित उच्च विद्यालय में बने हेलीपेड में राज्यपाल का हेलीकॉप्टर उतरा। जहा विधायक सुखदेव भगत, डीसी विनोद कुमार, एसपी राजकुमार लकड़ा, माटी कला बोर्ड के चेयरमैन श्रीचंद प्रजापति, एसडीओ राज महेश्वरम, भाजपा जिला अध्यक्ष राजमोहन राम, भाजपा प्रदेश कार्यसमिति सदस्य ओम प्रकाश सिंह सहित अन्य लोगों ने राज्यपाल का स्वागत किया।